"Proiectul de lege preia regula de rang constitutional potrivit careia procurorii isi desfasoara activitatea sub autoritatea ministrului Justitiei. Ministrul Justitiei nu interfereaza in activitatea de urmarire penala, insa poate sa intrebe, de exemplu, cum se explica faptul ca fata de un inalt demnitar se incepe urmarirea penala, demnitarul este suspendat din functie, apoi, o lunga perioada de timp nu se mai efectueaza niciun act de urmarie penala", a afirmat, sambata, Tudorel Toader.El a mai spus ca este de discutat, de asemenea, daca nu ar fi normal ca Ministerul Justitiei sa devina ordonator de credite si pentru bugetul Ministerului Public."In conditiile in care avem un numar de judecatori aproape dublu fata de numarul procurorilor, in conditiile in care Ministerul Justitiei este ordonator de credite doar pentru bugetul instantelor, pentru o administare unitara a activitatii judiciare, este de discutat daca nu ar fi normal ca Ministerul Justitiei sa devina ordonator de credite si pentru bugetul procurorilor", a adaugat ministrul Tudorel Toader.Printre cele mai importante modificari adoptate la Legea 303/2004 privind statutul judecatorilor si procurorilor se numara interdictia pentru presedintele Romaniei de a refuza numirea procurorilor si judecatorilor simpli, introducerea controlului ierarhic superior, inclusiv din partea ministrului Justitiei, asupra procurorilor si statuarea obligativitatii pentru magistrati de a depune anual declaratii pe propria raspundere ca nu sunt agenti acoperiti ai serviciilor secrete, iar rolul verificarii acestor declaratii revine comisiilor parlamentare de control al SRI si SIE.De asemenea, joi, Comisia parlamentara speciala pentru legile Justitiei a votat infiintarea unei sectii de investigare a unor infractiuni din Justitie, care va functiona in cadrul Parchetului General si va avea drept competente exclusive efectuarea urmaririi penale pentru infractiunile de coruptie si infractiunile contra infaptuirii justitiei savarsite de procurori si judecatori.Procurorul general Augustin Lazar spune ca a hartui procurorii, a-i pune intr-o stare defensiva, a-i ameninta cu raspunderi juridice disproportionate fata de eventualele greseli profesionale facute, a asimila ipso facto o decizie judecatoreasca de achitare a unui inculpat cu o culpa profesionala, a transforma parchetul intr-o veriga slaba aflata intre politie si instante judecatoresti, a supune procurorii controlului unui organism executiv, eminamente politic, asa cum este Ministerul Justitiei, condus de un ministru al justitiei numit politic si cu agenda politica inseamna, pe scurt, a incalca de o maniera grava principii fundamentale ale statului de drept.Ministerul Public nu va abdica nici de la independenta si nici de la fermitate, mai spune Lazar, precizand ca raspunde astfel tuturor intrebarilor opiniei publice, tentativelor unor puteri ale statului de a lipsi procurorii romani de independenta, pe cai dubioase, prin proiecte si proceduri parlamentare viciate ori prin manopere dolosive puse la cale in cercuri politice cu interese impotriva infaptuirii justitiei penale.